Diari Oficial de la Generalitat Valenciana


Sumari del DOGV 4163, del 08-01-2002 (2001/12230)

ORDRE de 14 de desembre de 2001, de la Conselleria d'Innovació i Competitivitat, per la qual s'amplia el termini d'adaptació previst en la disposició transitòria única de l'Ordre de 13 de febrer de 2001, de la Conselleria d'Indústria i Comerç, per la qual s'estableix l'obligatorietat que els tallers de reparació de vehicles automòbils i dels seus equips i components disposen d'un responsable tècnic.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/12/14/(1)/dof/vci/html**

### Dades del document

Número de DOGV
:   4163

Data del DOGV
:   08-01-2002

Secció del DOGV
:   I. DISPOSICIONS GENERALS

Número del document
:   2001/12880


Data del document
:   14-12-2001

Organisme emissor
:   Conselleria d'Innovació i Competitivitat

Tipus de document
:   Ordre

Anàlisi jurídica

 Descriptors 

:   * equip de vehicle
    * supervisor
    * mecànica general
    * vehicle
    * legislació

ORDRE de 14 de desembre de 2001, de la Conselleria d'Innovació i Competitivitat, per la qual s'amplia el termini d'adaptació previst en la disposició transitòria única de l'Ordre de 13 de febrer de 2001, de la Conselleria d'Indústria i Comerç, per la qual s'estableix l'obligatorietat que els tallers de reparació de vehicles automòbils i dels seus equips i components disposen d'un responsable tècnic. [2001/A12331]
  
L'Ordre de 13 de febrer de 2001, de la Conselleria d'Indústria i Comerç, per la qual s'estableix l'obligatorietat que els tallers de reparació de vehicles automòbils i dels seus equips i components disposen d'un responsable tècnic (DOGV núm. 3.954, de 7 de març de 2001), va establir l'obligació, en l'àmbit territorial de la Comunitat Valenciana, que cada taller de reparació de vehicles automòbils i dels seus equips i components designe un o diversos responsables tècnics, d'acord amb les branques d'activitat per a les quals sol·licita la seua inscripció o ampliació en el Registre Especial de Tallers, amb la finalitat de garantir, en tot cas, la qualitat de la reparació. L'activitat industrial i la prestació de servei d'aquests tallers estan regulades pel Reial Decret 1.457/1986, de 10 de gener, de la Presidència del Govern (BOE núm. 169, de 16 de juliol de 1986).
  
Per als tallers de reparació de vehicles automòbils i dels seus equips i components inscrits en el Registre Especial de Tallers amb anterioritat a la data d'entrada en vigor de l'esmentada ordre, i d'acord amb la disposició transitòria única, s'establí un termini d'adaptació fins a l'1 de gener de 2002.
  
En aquests moments, i atés que està pròxim a finalitzar el termini establit en l'esmentada disposició transitòria única, les entitats autoritzades per la Direcció General d'Indústria i Energia per a la impartició dels cursos previstos en aquesta, han posat de manifest davant aquesta Direcció General la impossibilitat material de poder realitzar amb els mitjans disponibles els cursos necessaris per a atendre la demanda existent, motiu pel qual informen que un nombre important de tallers existents amb anterioritat a la data d'entrada en vigor de l'esmentada ordre no tindran la possibilitats de poder complir en el termini establit les obligacions que se'ls imposa.
  
A fi de possibilitar el compliment de les obligacions imposades als tallers afectats per la disposició transitòria única de l'esmentada ordre, es considera, no només convenient, sinó necessari, ampliar el termini establit en aquesta.
  
Per tot això, a proposta de la Direcció General d'Indústria i Energia i en virtut del que s'ha disposat en l'article 44 de la Llei 5/1983, de 30 de desembre, del Govern Valencià,
  
ORDENE
  
Article únic
  
S'amplia el termini previst en la disposició transitòria única de l'Ordre de 13 de febrer de 2001, de la Conselleria d'Indústria i Comerç, per a l'adaptació dels tallers de reparació de vehicles automòbils i dels seus equips i components inscrits en el Registre Especial de Tallers amb anterioritat a la data d'entrada en vigor de l'esmentada ordre, fins al 30 de juny de 2002.
  
DISPOSICIÓ FINAL
  
La present ordre entrarà en vigor el dia de la seua publicació en el Diari Oficial de la Generalitat Valenciana.
  
València, 14 de desembre de 2001
  
El conseller d'Innovació i Competitivitat,


Còpia Permalink ELI